Diari Oficial de la Generalitat Valenciana


Sumari del DOGV 8107, del 17-08-2017 (2017/6833)

RESOLUCIÓ de 6 de juliol de 2017, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 105/16-AIA Alcalà de Xivert.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6833


Data del document
:   06-07-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 6 de juliol de 2017, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 105/16-AIA Alcalà de Xivert. [2017/6833]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 105/16-AIA Alcalà de Xivert.  
  
«Informe d'impacte ambiental  
Expedient: 105/5715-QPL.  
Títol: ampliació granja porcina.  
Promotor: Fontsenglar, SL.  
Autoritat substantiva: Ajuntament d'Alcalà de Xivert.  
Localització: polígon 9, parcel·les 98, 99 i 111 del terme municipal d'Alcalà de Xivert (Castelló).  
  
Descripció del projecte  
1. Objecte del projecte  
L'objecte d'aquest projecte és la sol·licitud de llicència ambiental d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, per a l'ampliació d'una explotació de bestiar porcí existent.  
  
2. Principals característiques del projecte d'acord amb la documentació aportada.  
  
Situació  
L'explotació actual, amb capacitat per a 2.000 porcs d'engreix, s'ubica en les parcel·les 98, 99 i 111 del terme municipal d'Alcalà de Xivert, a 2,4 km del nucli urbà. L'ampliació es pretén realitzar en les mateixes parcel·les, en una nova nau situada al costat de la construcció existent, amb capacitat per a 499 animals.  
Les parcel·les on s'ubicarà l'activitat estan situades en sòl no urbanitzable comú i segons el certificat municipal, de data 2 de desembre de 2015, l'activitat és urbanísticament compatible.  
  
Descripció de l'activitat  
L'activitat consisteix en l'engreixament de bestiar porcí; i la duració de l'engreixament és de quatre a sis mesos aproximadament. Per a això es requereix de naus ramaderes que puguen climatitzar o, almenys, suavitzar les inclemències del temps.  
Es realitzarà l'engreixament de 2.499 porcs per cada cicle, i aquesta és la màxima ocupació de l'explotació quant a ramat albergat en aquesta.  
Després del període d'engreixament, una vegada retirats els animals, es realitza un buit sanitari d'un mes, en el qual es duen a terme tasques de neteja i desinfecció, i novament s'inicia el cicle productiu.  
Aquest sistema d'explotació permet realitzar aproximadament 2,5 cicles d'engreixament anuals. Per tant, la producció màxima anual serà de 6.247 animals.  
El procés de cria comença amb l'arribada de xicotets gorrins de 12 a 18 kg de pes o 6 o 7 setmanes de vida. Es realitza l'engreixament d'aquests alimentant-los amb pinso durant quatre o cinc mesos. L'eixida de la granja amb destinació als escorxadors es produirà quan arriben aproximadament als 100 kg. S'aniran traient escalonadament a mesura que vagen arribant al dit pes mínim aconsellat.  
  
Característiques de les construccions.  
Les tres parcel·les que conformen el sòl on s'ubica l'explotació porcina sumen una superfície total d'11.968 m².  
L'explotació actual disposa d'una nau amb unes dimensions de 116 x 15 metres (1740 m²), amb capacitat per a 2.000 animals, convenientment legalitzada d'acord amb la legislació vigent en el moment de la resolució. La nova nau a construir tindrà unes mesures de 36 x 14,4 metres (518,4 m²) i tindrà capacitat per a 499 porcs. Es comptabilitzarà una superfície construïda total de 2.258,40 m². El percentatge d'ocupació del sòl serà de 18,87 %.  
En l'interior de les naus s'ubicaran porcateres per a agrupar els animals.  
- Nau existent: en la nau existent, s'ubiquen quatre files de porcateres, amb un total de 40 corrals per fila amb unes dimensions de 3,10 m x 2,84 m (8,8 m² de superfície), excepte quatre corrals en la zona central que són de 3,10 x 1,90 m. El nombre total de porcateres que alberga aquest mòdul és de 160. L'alçària en cornisa de la nau serà de 3,60 m, mentre que es disposarà d'una altura màxima en carener de 5,80 m.  
  
- Nau d'ampliació a construir: en el mòdul a construir s'ubicaran quatre files de porcateres, amb 12 corrals en una filera lateral i 11 corrals en les dos fileres centrals i en l'altra filera lateral, tots aquests de dimensions 3 m x 3 m. Per tant, el nombre total de porcateres serà de 45. Les dimensions d'aquesta nau seran de 36 x 14,40 m. Tindrà una alçària en cornisa de 2,78 m i una alçària màxima en carener de 5,43 m.  
  
Al costat de la nau ja existent, adossada a aquesta, es construirà un local tècnic amb vestuaris i sala veterinària amb una superfície de 9 m² (3 m x 3 m). La dita construcció s'aprofitarà per a donar servei com a local tècnic a l'ampliació de l'explotació que es pretén realitzar.  
  
Tramitació administrativa  
Amb data 17 d'agost de 2016, la Direcció Territorial de Castelló, de la Conselleria d'Agricultura, Medi Ambient, Canvi Climàtic i Desenvolupament Rural, remet una còpia de l'expedient municipal número 482/2016, de l'Ajuntament d'Alcalà de Xivert, relatiu al projecte de llicència ambiental per a l'ampliació d'una granja porcina amb emplaçament a la partida Avenc, polígon 9, parcel·les 98, 99 i 111, del terme municipal d'Alcalà de Xivert, instruït a instàncies de la mercantil Fontsenglar, SL, en què sol·licita que es determine si necessita avaluació d'impacte ambiental i, si és el cas, s'emeta l'informe d'avaluació ambiental. L'expedient municipal consta de:  
- Sol·licitud de llicència, amb data de Registre d'Entrada a l'Ajuntament de 22 de febrer de 2016.  
- Liquidació de la taxa de llicència d'obertura, amb data 23 de febrer de 2016.  
- Informe de l'enginyer tècnic industrial, al servei de l'Ajuntament d'Alcalà de Xivert, de 18 de març de 2016.  
- Publicació en el tauler d'edictes municipal de l'anunci d'informació pública, de 30 de març de 2016.  
- Resolució de l'Alcaldia, que determina sotmetre a informació pública, l'estudi d'impacte ambiental, durant el termini de 30 dies hàbils, de data 30 de març de 2016.  
- Certificat de la secretària accidental de l'Ajuntament d'Alcalà de Xivert, de 15 de juny de 2016, per mitjà de la qual se certifica l'exposició al públic de l'expedient administratiu per a la llicència ambiental, durant el termini de 30 dies hàbils i la no presentació d'al·legacions.  
- Informe de l'Ajuntament en què es valora la incidència de l'activitat sobre matèries que són competència municipal, d'1 de juliol de 2016.  
  
- Informe sanitari, d'1 de juliol de 2016.  
- Certificat de secretaria, de 12 de juliol de 2016, sobre l'acord adoptat en l'acta de la sessió realitzada per la Junta de Govern Local el dia 6 de juliol de 2016.  
- Notificació al Servei Territorial d'Avaluació Ambiental, firmada amb data 13 de juliol de 2016, de l'acord adoptat per la Junta de Govern Local el dia 6 de juliol de 2016.  
L'expedient municipal s'acompanya de: Memòria tècnica per a l'obtenció de llicència ambiental, que no té firma del tècnic redactor, i està visat amb data 18 de febrer de 2016 pel col·legi d'enginyers industrials de la Comunitat Valenciana, estudi d'impacte ambiental i estudi d'integració paisatgística, visats amb data 19 de febrer de 2016.  
  
El 25 de novembre de 2016 es realitza consulta a les administracions afectades.  
El 20 de desembre de 2016 es rep l'informe del Servei de Vida Silvestre.  
El 20 de gener de 2017 es rep l'informe del Servei d'Ordenació del Territori.  
El 30 de març de 2017 es rep l'informe del Servei de Gestió d'Espais Naturals Protegits.  
El 2 de maig de 2017 es rep l'informe del Servei Territorial de Cultura i Esport.  
  
Consultes efectuades  
El 25 de novembre de 2016, el Servei d'Avaluació d'Impacte Ambiental realitza consulta a les administracions afectades següents:  
- Servei de Patrimoni Cultural, de la Direcció General de Cultura i Patrimoni, sobre la possible incidència de la nova nau sobre béns integrants del patrimoni cultural valencià.  
- Servei d'Ordenació del Territori, sobre la compatibilitat de l'activitat amb el risc d'inundació existent en la zona.  
- Confederació Hidrogràfica del Xúquer, sobre els assumptes de la seua competència, especialment sobre la disponibilitat de recursos hídrics suficients per a l'ampliació sol·licitada.  
- Servei de Vida Silvestre, sobre la possible afectació a espècies prioritàries i hàbitats.  
- Servei de Gestió d'Espais Naturals Protegits, sobre la viabilitat de l'ampliació proposada, en trobar-se aquesta dins de l'àmbit del Pla d'Ordenació dels Recursos Naturals de la Serra d'Irta.  
  
  
Informes considerats  
Es resumeixen a continuació les conclusions dels informes rebuts fins a la data en resposta a les consultes realitzades pel Servei d'Avaluació d'Impacte Ambiental:  
  
Informe del Servei de Vida Silvestre (20.12.2016).  
?Aquest informe es fa a petició del Servei d'Avaluació d'Impacte Ambiental i es refereix a la possible afectació del projecte a espais de la Comunitat Valenciana que formen part de la Xarxa Natura 2000 i als catàlegs valencians d'espècies de flora i fauna amenaçades [?].  
  
Després de revisar la documentació aportada pel promotor del projecte, aquest Servei de Vida Silvestre considera que la realització del projecte no causarà afectacions negatives als espais naturals protegits ni a les espècies associades.  
El que s'informa als efectes que corresponga, sense perjuí de l'exercici de les competències que corresponguen a altres organismes i administracions?.  
  
Informe del Servei d'Ordenació del Territori (20.01.2017)  
?Per tot allò que s'hi ha exposat, el projecte d'ampliació d'una granja porcina en les parcel·les 98, 99 i 111, del polígon 9, al terme municipal d'Alcalà de Xivert (Castelló) està afectat per risc d'inundació i és incompatible amb les determinacions normatives del pla d'acció territorial de caràcter sectorial sobre prevenció del risc d'inundació a la Comunitat Valenciana, i es considera necessària l'elaboració d'un estudi d'inundabilitat, l'abast del qual ha sigut definit en aquest informe o, a falta d'això, desplaçar-se fora de la zona d'afectació, i en aquest cas seria compatible?.  
  
Informe del Servei de Gestió d'Espais Naturals Protegits (30.03.2017)  
?Segons les normes particulars establides en el Decret 78/2001, de 2 d'abril, del Govern Valencià, pel qual s'aprova el Pla d'ordenació dels recursos naturals de la Serra d'Irta, es consideren usos permesos les activitats compatibles amb el que estableix el planejament urbanístic per al sòl no urbanitzable d'ús agrícola, sense perjuí del que disposen les normes generals d'aquest PORN. Consultades les indicades normes generals, només es prohibeix la construcció de noves instal·lacions vinculades a explotacions ramaderes de caràcter intensiu en la zona de protecció, que no és el cas ja que com hem indicat la nau d'ampliació se situa en la zona d'influència del parc natural. No obstant això, l'article 33.2 del mencionat decret estableix que la superfície mínima per a la construcció de magatzems i instal·lacions destinades a l'explotació agrícola, ramadera, forestal o cinegètica, serà de 10.000 m² i la superfície de parcel·la ocupada per les construccions i elements arquitectònics no podrà ser superior al 2 % del total de la parcel·la.  
Es comprova que la parcel·la té una superfície superior als 10.000 m², no obstant això la superfície que es pretén construir supera el 2 % del total de la parcel·la.  
[?] Pel que s'indica anteriorment, s'informa desfavorablement l'ampliació d'una granja porcina existent, amb emplaçament en les parcel·les 98, 99 i 111 del polígon 9 del terme municipal d'Alcalà de Xivert, promoguda per la mercantil Fontsenglar, SL, per considerar que no és compatible amb la normativa d'aplicació del Parc Natural de la Serra d'Irta, per superar la superfície a construir el 2 % del total de la parcel·la?.  
  
Informe de la Unitat d'Inspecció de Patrimoni Cultural Valencià, de la Direcció Territorial de Cultura de Castelló.  
?Comprovat l'espai on es durà a terme la nova construcció, és veu que es tracta d'una zona ja prospectada amb resultats negatius, per la qual cosa s'estima que no calen noves actuacions arqueològiques [?]. En vista de les consideracions abans esmentades, el tècnic que subscriu considera que no hi ha inconvenient a informar favorablement l'ampliació projectada?.  
  
Consideracions ambientals  
Segons el visor web de cartografia temàtica de la Conselleria d'Habitatge, Obres Públiques i Vertebració del Territori, la parcel·la 98 es veu afectada per perillositat geomorfològica, d'acord amb el PATRICOVA. D'acord amb l'informe emés pel Servei d'Ordenació del Territori amb data 20 de gener de 2017, l'ampliació proposada es troba afectada per risc d'inundació i és incompatible amb les determinacions normatives del PATRICOVA, i es considera necessària l'elaboració d'un estudi d'inundabilitat o, a falta d'això, desplaçar-se fora de la zona d'afectació, i en aquest cas seria compatible.  
D'altra banda, les parcel·les en què s'ubica l'explotació i l'ampliació d'aquesta, es localitzen dins de l'àmbit del Pla d'Ordenació dels Recursos Naturals (PORN) de la Serra d'Irta. Per aquest motiu, es va realitzar consulta al Servei de Gestió d'Espais Naturals Protegits perquè informara sobre la viabilitat de l'ampliació proposada.  
  
L'informe emés el 30 de març de 2017, pel Servei de Gestió d'Espais Naturals Protegits, com a conclusió final exposa:  
?[?] Pel que s'indica anteriorment s'informa desfavorablement l'ampliació d'una granja porcina existent, amb emplaçament en les parcel·les 98, 99 i 111 del polígon 9 del terme municipal d'Alcalà de Xivert, promoguda per la mercantil Fontsenglar, SL, per considerar que no és compatible amb la normativa d'aplicació del Parc Natural de la Serra d'Irta, per superar la superfície a construir el 2 % del total de la parcel·la?.  
En conseqüència, d'acord amb la zonificació del PORN i amb la normativa d'aquest, establida amb criteris estratègics per a garantir els objectius de conservació de l'espai natural protegit, es considera inviable, des del punt de vista ambiental, l'ampliació de l'explotació.  
  
  
Consideracions jurídiques  
El projecte examinat constitueix, segons el que preveu l'article 7.2, apartat c, de la Llei 21/2013, de 9 de desembre, d'avaluació ambiental, un dels supòsits en què resulta preceptiva la formulació d'un informe d'impacte ambiental, prèviament a la resolució administrativa que s'adopte per a l'aprovació definitiva d'aquell.  
En l'expedient s'han observat els tràmits previstos en la Llei 21/2013, d'avaluació ambiental i en les altres disposicions que se li apliquen.  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar no acceptable, només als efectes ambientals, l'activitat d'ampliació d'una explotació de bestiar porcí existent, promoguda per Fontsenglar, SL, i ubicada en les parcel·les 98, 99 i 111 del terme municipal d'Alcalà de Xivert, per considerar que no és compatible amb la normativa d'aplicació del Parc Natural de la Serra d'Irta, per superar la superfície a construir el 2 % del total de la parcel·la.  
  
Segon  
Aquest informe d'impacte ambiental no serà objecte de cap recurs sense perjuí que, si és el cas, procedisquen en via administrativa o judicial davant de l'acte pel qual s'autoritza el projecte.  
  
Tercer  
Publicar aquest informe d'impacte ambiental en el Diari Oficial de la Generalitat Valenciana, d'acord amb el que disposa l'article 47.3 de la Llei 21/2013, de 9 de desembre, d'avaluació ambiental.  
  
València, 6 de juny de 2017.- El director general de Medi Natural i d'Avaluació Ambiental: Antoni Marzo i Pastor».  
  
València, 6 de juliol de 2017.- El director general de Medi Natural i d'Avaluació Ambiental: Antoni Marzo i Pastor.